**Орта білім беру ұйымдарының білім беру қызметтерін көрсету жөніндегі үлгілік шарт**

**№**

 **"\_\_\_"\_\_\_\_\_\_\_\_\_\_\_\_\_\_\_2025 ж**.

Қарағанды облысының білім басқармасы, бұдан әрі «Білім беру ұйымы» деп аталатын, ұйым директоры Шнель Татьяна Ивановна атынан, "Қарағанды қаласының Қаржы бөлімі" ММ басшысының 08.01.2021 ж. № 29 бұйрығымен бекітілген ұйымның Жарғысы негізінде әрекет ететін бір жағынан және «ата-ана (немесе баланың заңды өкілі)» деп аталатын басқа жағынан

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(тегі, аты, әкесінің аты (бар болса) оқушының «ата-ана (немесе заңды өкілі)»

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(тегі, аты, әкесінің аты (бар болса) баланың )

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(туған күні, баланың ЖСН )

мекенжайы бойынша тұратын \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

төмендегілер туралы осы Шартты жасасты:

 **1. Шарттың мәні**

1). Осы Шарт білім беру ұйымы мен ата-ана (немесе заңды өкіл) арасындағы қатынастарды олардың құқықтары мен міндеттерінің, сондай-ақ оқушыға (тәрбиеленушіге) білім беру және тәрбиелеу үшін өзара жауапкершілігінің белгіленуімен реттейді.

**2. Орта білім беру ұйымының құқықтары мен міндеттері**

**2. Орта білім беру ұйымының құқықтары:**

1) оқушыдан, ата-анадан (немесе заңды өкілінен) «№1 гимназия» КММ Жарғысын, «№1 гимназия» КММ-нің ішкі тәртіп ережелерін және оның қызметін реттейтін басқа да актілерді сақтауды талап ету;

2) ақпараттық ресурстарға, кітапханаға, оқулықтарға, оқу-әдістемелік кешендерге және оқу-әдістемелік құралдарға еркін қол жеткізуді және пайдалануды қамтамасыз ету;

3) оқушыларға бекітілген актілермен, білім беру ұйымы басшысымен бекітілген оқу бағдарламаларымен көзделген тәртіппен және шарттармен тапсырмаларды орындау үшін компьютерлік техниканы пайдалану мүмкіндігін ұсыну;

4) ата-ананың немесе заңды өкілінің өтініші негізінде оқушыны мектептен мектепке ауыстыру;

5) оқушыларға қосымша білім беру қызметтерін (ақылы және/немесе ақысыз) ұсыну (қызығушылықтары бойынша үйірмелер, спорттық секциялар);

**3. Білім беру ұйымының міндеттері:**

1) оқушыны, ата-ананы (немесе заңды өкілді) ұйым Жарғысымен, білім беру қызметіне берілген лицензиямен, ішкі тәртіп ережелерімен және оның қызметін реттейтін басқа да актілермен таныстыру;

2) "Білім туралы" Қазақстан Республикасы Заңының 5-бабының 5-1) тармақшасына сәйкес білім беру саласындағы уәкілетті орган әзірлеген "Білім туралы" Қазақстан Республикасының Заңдарының талаптарына сәйкес, мемлекеттік жалпыға міндетті орта білім беру стандартымен білім алушының білімін, іскерлігін, дағдыларын игеруді қамтамасыз ету;

3) Қазақстан Республикасы Денсаулық сақтау министрінің 2017 жылғы 16 тамыздағы № 611 бұйрығымен бекітілген «Білім беру объектілеріне қойылатын санитариялық-эпидемиологиялық талаптар» санитариялық қағидаларына (Қазақстан Республикасының нормативтік құқықтық актілерін мемлекеттік тіркеу тізілімінде № 15681 болып тіркелген) сәйкес білім беру және тәрбиелеу процесінде қойылатын санитариялық-гигиеналық талаптарды сақтау;

4) Қазақстан Республикасы Білім және ғылым министрінің 2016 жылғы 14 қаңтардағы № 26 бұйрығымен бекітілген орта білім беру ұйымдарына арналған мектеп формасына қойылатын талаптарға сәйкес мектеп формасын кию талаптарын сақтауды қамтамасыз ету (Қазақстан Республикасының нормативтік құқықтық актілерін мемлекеттік тіркеу тізілімінде № 13085 болып тіркелген) (бұдан әрі – мектеп формасына қойылатын талаптар);

5) оқу процесі кезінде және сабақтан тыс іс-шараларды өткізу, мектеп іс-шараларын өткізу, психологиялық қолдау көрсету, топтық, жеке консультациялар мен тренингтер жүргізу кезінде білім алушылардың өмірі мен денсаулығының қауіпсіздігіне жауап беру; білім алушылардың жазбаша келісімі бойынша және (немесе) заңды өкілдерімен кеңесе отырып (қажет болған жағдайда), оқушылардың психикалық, физикалық және психикалық денсаулығын нығайту және қорғау үшін жеке ерекшеліктерін ескере отырып, оқу процесін қамтамасыз ету;

6) ата-аналарға және білім алушылардың заңды өкілдеріне құрметпен қарау;

7) шарт бұзылған жағдайда білім алушыға оқуға түскен кезде қабылданған құжаттарын қайтару;

8) білім алушыны ата-анасының (заңды өкілінің) келісімінсіз оқу процесіне зиян келтіретін тапсырмаларды орындауға тартпау;

9) толық оқу курсын сәтті аяқтағаннан кейін және қорытынды аттестаттаудан өту нәтижелері бойынша "Мемлекеттік үлгідегі білім туралы құжаттардың түрлері мен нысандарын және оларды беру қағидаларын бекіту туралы" Қазақстан Республикасы Білім және ғылым министрінің 2015 жылғы 28 қаңтардағы № 39 бұйрығымен бекітілген тиісті нысан бойынша білім туралы құжат беру (Нормативтік құқықтық актілерді мемлекеттік тіркеу тізілімінде № 10348 болып тіркелген);

**3. Орта білім беру ұйымының ата-анасының (заңды өкілінің) құқықтары мен міндеттері**

**4. Ата-ана (заңды өкіл) құқылы:**

1) баланы тәрбиелеу және оқыту мәселелері бойынша ұйыммен өзара әрекеттесуге;

2) Қазақстан Республикасының қолданыстағы заңнамасымен көзделген шеңберде оқу-тәрбие процесіне қатысуға;

3) ата-аналар комитетінің, қамқоршылық кеңесінің, ата-аналар жиналыстарының шешімдерін қабылдауға қатысуға;

4) білім беру ұйымының басқару органдарының жұмысына ата-аналар комитеттері арқылы қатысуға;

5) білім беру ұйымынан балаларының үлгерімі, тәртібі және оқу жағдайлары туралы ақпарат алуға;

6) психологиялық-медициналық-педагогикалық консультацияларда балаларының оқуы және тәрбиесі мәселелері бойынша консультативтік көмек алуға;

7) қосымша (ақылы және/немесе ақысыз) қызметтер (қызығушылығы бойынша үйірмелер, спорт секциялары) алуға;

**5. Ата-ана (немесе заңды өкіл) міндеттенеді:**

1) білім беру ұйымының Жарғысын және осы Шарттың ережелерін сақтауға;

2) ата-аналар жиналыстарына қатысуға, қажет болған жағдайда әкімшілік немесе педагогтардың шақыруы бойынша оқу-тәрбие процесі бойынша жеке педагогикалық әңгімелесуге және нақты педагогикалық көмек алуға білім беру ұйымына келуге;

3) педагог пен қызметкерлердің өз лауазымдық міндеттерін орындауы кезінде, сондай-ақ білім беру ұйымындағы білім алушыларға құрмет көрсетуге;

4) міндетті мектеп формасына қойылатын талаптарға сәйкес мектеп формасына қойылатын талаптарды сақтауға;

5) гимназияға аптасына 5 күн баруды қамтамасыз етуге (гимназия жарғысының 6.7 тармағына сәйкес), баланың сабаққа қатыспау себебі туралы білім беру ұйымына хабарлауға;

6) Қазақстан Республикасының заңнамасына сәйкес білім беру ұйымында білім алушының кінәсінен келтірілген материалдық шығынды өтеуге;

7) мектеп аумағынан тыс жерде (мектепке дейін және мектептен кейін) білім алушының өмірі мен денсаулығы үшін жауапты болуға, оның құқықтары мен бостандығын қорғауға;

8) білім алушыны тәрбиелеу және оқыту мәселелері бойынша педагогтармен байланысты қолдауға, кері байланысты жүзеге асыруға;

9) білім алушының тегінің, оның тұрғылықты мекенжайының, отбасылық және әлеуметтік мәртебесінің өзгеруі туралы мәліметтерді уақытылы хабарлауға;

10) балаға оның қызығушылықтарын ескере отырып: ізгіліктілікке, толеранттылыққа, академиялық адалдық пен ұлтаралық келісімге, кибермәдениет және кибергигиенаға тәрбиелеуге;

11) қашықтықтан оқыту кезінде компьютерлік жабдықтармен және интернетпен қамтамасыз етуге, баланың қажеттіліктерін ескере отырып, мобильді құрылғыларды пайдалануды шектеу мүмкіндігін қарастыруға;

12) қашықтықтан білім беру технологиялары бойынша оқыту нұсқаулықтарын, бағдарламаларын іске асыруда және орнатуда білім алушыға қолдау көрсетуге.

**4. Тараптардың жауапкершілігі**

1). Осы Шартта көзделген өз міндеттерін орындамағаны немесе тиісінше орындамағаны үшін тараптар Қазақстан Республикасының заңдарында белгіленген жауапкершілікті көтереді.

**5. Дауларды шешу тәртібі**

1). Осы Шартты орындау барысында туындайтын келіспеушіліктер мен даулар өзара қолайлы шешімдерді әзірлеу мақсатында тікелей тараптармен шешіледі.

2). Тараптардың келіссөздер жолымен шешілмеген, өзара қолайлы шешімдерін әзірлеу жөніндегі мәселелері Қазақстан Республикасының қолданыстағы заңнамасына сәйкес шешіледі.

**6. Форс-мажор**

1). Форс-мажорлық жайлар, мысалы, су тасқыны, өрт, басқа да табиғи апаттар, соғыс немесе әскери іс-қимылдар, сондай-ақ, Тараптардың бақылауынан тыс және Шартқа қол қойылғаннан кейін туындаған кез келген басқа жайлар туындаған кезде Тараптардың жауапкершілігі туындамайды.

2). Тараптардың міндеттемелерін орындау форс-мажорлық жайлардың және олардың салдарын жою мерзіміне сәйкес кейінге қалдырылады.

**7. Шарттың қолданылу мерзімі, шарт талаптарын өзгерту және оны бұзу тәртібі**

1). Осы Шарт Тараптар қол қойған күннен бастап күшіне енеді және оны толық орындағанға дейін қолданылады. Жаңа шарт жасалған кезде, жаңа шартқа қол қойылған кезде белгіленген шарттар қолданылады.

2). Осы Шарттың талаптары Тараптардың өзара жазбаша келісімі бойынша өзгертілуі және толықтырылуы мүмкін.

3). Тараптар арасындағы шарттық қатынастарды тоқтату сәті білім беру ұйымы басшысының тиісті бұйрығын шығару болып табылады.

4). Осы Шарт екі данада жасалады, ал Тапсырыс берушінің қатысуымен мемлекеттік немесе орыс тілінде бірдей заңды күші бар үш данада жасалады және әрбір Тарап үшін бір-бір данадан беріледі.

5). Тараптар ҚР «Білім туралы» Заңының 47-бабында және Тараптар – білім беру ұйымы мен ата-аналардың (заңды өкілдерінің) келісімі бойынша басқа да тармақтарда бекітілген білім беру ұйымы білім алушыларының құқықтары мен міндеттерін сақтауға адалдығын растайды.

**Осы шартқа қол қойған тараптар**

|  |  |
| --- | --- |
| **Білім беру ұйымы:****Қарағанды облысы білім басқармасының Қарағанды қаласы білім бөлімінің «№1 гимназия» КММ****Мекенжайы: Қарағанды қаласы, Костенко көшесі, 13****Білім беру ұйымының басшысы:****Шнель Татьяна Ивановна****Қолы****\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_****Мөр****(мемлекеттік ұйымдар үшін), (жекеменшік ұйымдар үшін - болған жағдайда)** | **Ата-ана (заңды өкіл)\_\_\_\_\_\_\_\_\_\_\_\_\_\_\_\_\_\_****\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_****Тегі, аты, әкесінің аты (болған жағдайда)****Мекенжайы:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_****Төлқұжат деректері:****\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_****\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_****жұмыс орны:****\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_****\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_****лауазымы: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_****Байланыс деректері****\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_****\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_****Қолы \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** |